د ايران د اټومي انرژۍ ايجنسۍ رئيس محمد اسلامي د نومبر په ۲۷مې نېټې رسنيو ته ويلي، چې د اټومي انرژۍ نړيوالې ايجنسۍ په دې وروستيو کې د ايران پر ضد یو پرېکړه ليک تصويب کړی او دغه هېواد يې اړ کړی، چې خپلو زرګونو پرمختللو سنترفيوجونو ته د ګازو په ورکولو پيل وکړي۔

اسلامي د ايران اټومي پلان شفاف او سوله ييز او د اټومي انرژۍ ايجنسۍ تر څار لاندې بللی او زياته کړې يې ده، چې ايران به د فشار او ناقانونه کړنو پر وړاندې شاتګ ونه کړي او د ايران ضد هره نيوکه به برعکس پايله ولري۔

د اټومي انرژۍ نړيوالې ايجنسۍ د نومبر په ۲۱مې نېټې په همکاريو کې د بې غورۍ په پلمه د ايران د غندنې هغه پرېکړه ليک تصويب کړی، چې د امريکې، برېتانيې، فرانسې او جرمني له خوا په ګډه وړاندې شوی و۔

د ايران بهرنيو چارو وزارت دغه پرېکړه ليک بې ځايه بللی او د نومبر په ۲۲مې نېټې يې ويلي وو، چې په ځواب کې به یې د نويو سنترفيوجونو د کارولو په شمول اغېزمن ګامونه پورته کړي